
Nr. SC2011-9450/05.05.2011
R E F E R A T

Privind prelungirea dreptului de folosinţă gratuită a clădirii Palatul Culturii din Timişoara în favoarea Teatrului Naţional „Mihai Eminescu”, Operei Naţionale Române Timişoara, Teatrului German de Stat Timişoara şi Teatrului Maghiar de Stat „Csiky Gergely” Timişoara.  
Se supune  spre analiză Comisiilor din cadrul Consiliului Local al Municipiului Timişoara, cererea inregistrata la Primaria Municipiului Timisoara cu numarul SC2011-6439/31.03.2011 a Operei Naţionale Române, Teatrului Naţional, Teatrului German şi Teatrului Maghiar prin care se solicita prelungirea perioadei de folosinţă gratuită a clădirii Palatul Culturii din Timişoara, imobil înscris în C.F. nr. 417847 Timişoara, provenită din conversia de pe hârtie a C.F. nr. 127057, nr. topografic 249, în favoarea sus numitelor instituţii de cultură.

Atribuirea în folosinţă gratuită a fost stabilită prin Hotărârea Consiliului Local Timişoara cu nr. 24 din data de 23.02.1999, aceasta expirând in anul 2014.

Prin cerere, reprezentanţii instituţiilor ne aduc la cunoştinţă faptul că Ministerul Culturii şi Patrimoniului Naţional intenţionează să aloce fonduri în vederea reparaţiilor interioare, exterioare şi respectiv a acoperişului clădirii în cauză, iar solicitarea finanţării respective fiind motivată în primul râmd de însăşi continuarea dreptului de folosinţă asupra clădirii.
În conformitate cu prevederile art.17 din Legea nr. 213/ 1998 privind proprietatea publica si regimul juridic al acesteia , modificata;
În conformitate cu prevederile art. 36 alin2 lit .c si art 124 din Legea nr.215/2001 privind administratia publica locala;
Propunem,
prelungirea dreptului de folosinţă gratuită a clădirii Palatul Culturii din Timişoara în favoarea Teatrului Naţional „Mihai Eminescu”, Operei Naţionale Române Timişoara, Teatrului German de Stat Timişoara şi Teatrului Maghiar de Stat „Csiky Gergely” Timişoara.
Prelungirea se face pe o perioadă de 15 ani, începând cu data expirării perioadei stabilite prin H.C.L.M.T. 24/23.02.1999.  

